CELEX: 62007CB0440
Language: sk
Date: 2010-06-09 00:00:00
Title: Vec C-440/07 P: Uznesenie Súdneho dvora z  9. júna 2010 — Európska komisia/Schneider Electric SA, Spolková republika Nemecko, Francúzska republika (Odvolanie — Čiastočné zrušenie napadnutého rozsudku — Stav konania dovoľuje rozhodnúť vo veci — Mimozmluvná zodpovednosť Spoločenstva — Ocenenie škody)

23.10.2010   
            
            
               SK
            
            
               Úradný vestník Európskej únie
            
            
               C 288/13
            
         
      Uznesenie Súdneho dvora z 9. júna 2010 — Európska komisia/Schneider Electric SA, Spolková republika Nemecko, Francúzska republika
      (Vec C-440/07 P) (1)
      
      (Odvolanie - Čiastočné zrušenie napadnutého rozsudku - Stav konania dovoľuje rozhodnúť vo veci - Mimozmluvná zodpovednosť Spoločenstva - Ocenenie škody)
      (2010/C 288/20)
      Jazyk konania: francúzština
      
         Účastníci konania
      
      
         Odvolateľka: Európska komisia (v zastúpení: M. Petite, F. Arbault, T. Christoforou, R. Lyal a C.-F. Durand, splnomocnení zástupcovia)
      
         Ďalší účastníci konania: Schneider Electric SA (v zastúpení: M. Pittie a A. Winckler, advokáti), Spolková republika Nemecko, Francúzska republika
      
         Predmet veci
      
      Odvolanie podané proti rozsudku Súdu prvého stupňa (štvrtá rozšírená komora) z 11. júla 2007, Schneider Electric SA/Komisia (T-351/03), ktorým Súd prvého stupňa uložil Európskemu spoločenstvu povinnosť nahradiť na jednej strane náklady, ktoré vznikli Schneider Electric za účasť na obnovení kontrolného postupu koncentrácie, ku ktorej došlo po vyhlásení rozsudkov Súdu prvého stupňa z 22. októbra 2002, Schneider Electric/Komisia (T-310/01 a T-77/02), a na druhej strane dve tretiny škody, ktorá vznikla Schneider Electric z dôvodu zníženia ceny predaja Legrand SA, ktorú Schneider Electric musel odsúhlasiť nadobúdateľovi ako protihodnotu za odloženie dátumu skutočného uskutočnenia predaja Legrand do 10. decembra 2002 — Podmienky vzniku mimozmluvnej zodpovednosti Spoločenstva — Pojmy protiprávneho úkonu, škody a priamej príčinnej súvislosti medzi spôsobeným protiprávnym úkonom a škodou — „Dostatočne charakterizované“ porušenie práva Spoločenstva postihujúce kontrolný postup zlučiteľnosti koncentrácie so spoločným trhom
      
         Výrok uznesenia
      
      
                  1.
               
               
                  Výška nahraditeľnej škody uvedenej v bode 3 výroku rozsudku Súdneho dvora Európskych spoločenstiev zo 16. júla 2009, Komisia/Schneider Electric (C-440/07 P, zatiaľ neuverejnený v Zbierke), sa určuje na sumu 50 000 eur.
               
            
                  2.
               
               
                  Návrh spoločnosti Schneider Electric SA týkajúci sa náhrady trov konania sa zamieta.
               
            
         (1)  Ú. v. EÚ C 22, 26.1.2008.